Helsinki

laatuarvioinnissa.

## Kartta

Helsingin sijainti Suomessa

**Helsinki** (ruots. *Helsingfors*) on Suomen pääkaupunki ja Uudenmaan maakuntakeskus. Kaupunki sijaitsee Suomenlahden rannalla. Helsingin naapurikunnat ovat Espoo, Vantaa ja Sipoo. Kaupungissa on 653 835 asukasta. Helsingin keskustaajama ulottuu usean muun kunnan alueelle. Laajemmalla Helsingin seudun metropolialueella on 1,5 milj. asukasta.

Helsingin veroprosentti on yksi pienimmistä Suomessa, 18 %.

## Historia

Kaupunki perustettiin Tallinnan kilpailijaksi Venäjän-kaupassa 1550. Myöhemmin, Tallinnan jouduttua Ruotsin vallan alle, Helsingin kasvu hidastui. Kaupunki siirrettiin 1640 Kruunuhakaan.

Kaupunki oli pitkään vain pikkukaupunki, ennen vuotta 1748, jolloin Ruotsi menetti itäisiä alueitaan. Tällöin Helsingin merkitys korostui. Viapori (nyk. Suomenlinna) rakennettiin Helsingin edustalle. Nykyään se on myös UNESCOn maailmanperintälistalla.

1809 Suomi liitettiin Ruotsista Venäjään, ja 1812 Helsinki muuttui Suomen suuriruhtinaskunnan pääkaupungiksi, kun se aiemmin oli Turku. Helsinki oli lähempänä Venäjää kuin Turku. 1917 Helsinki muuttui Suomen tasavallan pääkaupungiksi.

Sota-aikana Helsinkiä pommitettiin paljon, mutta vahingot olivat aika pienet. Vain hieman yli viisi prosenttia viidestätoistatuhannesta pudotetusta pommista osui Helsingin kaupungin alueelle. Pommituksia oli noin 1 500.

Sotien jälkeen rakennettiin vilkkaasti. 1960-luvulla Helsinki oli kaupungistuva metropolialue. 1965 ylittyi puoli miljoonaa asukasta. 1982 otettiin käyttöön metro, jota käyttää nykyään 200 000 ihmistä päivittäin.

## Maantiede

Helsingin pinta-ala on 716 neliökilometriä, josta 502 neliökilometriä on merta ja 214 neliökilometriä maata. Väestötiheys on noin 3 000 asukasta maapinta-alan neliökilometrillä. Rantaviivaa meriveteen Helsingillä on 123 kilometriä ja Helsingin alueella on 315 saarta. Helsingin nimikkokasvi on vaahtera ja -eläin orava.

## Hallinto

### Pormestari

Helsingin pormestari on Helsingin kaupunginhallituksen puheenjohtaja. Pormestarimalliin siirryttiin kesäkuussa 2017. Nykyinen pormestari on kokoomuksen Juhana Vartiainen. Pormestarilla on neljä apulaispormestaria, joilla on omat toimialat. Apulaispormestarit ovat:

* sosiaali- ja terveystoimen apulaispormestari Daniel Sazonov, kok.
* kulttuurin ja vapaa-ajan apulaispormestari Paavo Arhinmäki, vas.
* kasvatuksen ja koulutuksen apulaispormestari Nasima Razmyar, sd.
* kaupunkiympäristön apulaispormestari Anni Sinnemäki, vihr.

### Kaupunginvaltuuston paikkajako 2021-2025

﻿​
﻿​
﻿​
﻿​
﻿​
﻿​
﻿​
﻿​
﻿​
﻿​
﻿​
﻿​
﻿​
﻿​
﻿​
﻿​
﻿​

## Osa-alueet

*Pääartikkeli: Helsingin alueellinen jako.*

## Väestö

Helsingin väkiluku vuonna 2019 oli 653 835 asukasta, joista kaikki asui taajamissa eli taajama-aste oli 100%. Väkiluku oli kasvusuunnassa: se kasvoi vuonna 2018 0,9 prosenttiyksiköllä. Syntyvyys oli suurempaa kuin kuolleisuus ja kaupunki oli muuttovoittoinen. Asukkaista reilut viisi prosenttia oli ruotsinkielisiä ja lähes kymmenen prosenttia ulkomaan kansalaisia. Työttömyysaste oli 9,1%.

### Ennuste

Väestö kasvaa yleensä yli 7 000 asukkaalla vuosittain, joka on nopeampaa kuin milloinkaan aikaisemmin. Muuttovoitto on vaihdellut viime vuosina välillä 1 500-7 000. Syntyvyyden enemmyys on tuhannen ja kahden tuhannen välillä vuosittain ja luku on kasvussa.

Ennuste on tehty vuosittain ja ennusteiden väkiluvun kasvun ennuste on aina kasvanut. Ennusteessa on kolme vaihtoehtoa: nopea, perusvaihtoehto ja hidastuva. Näistä kaikissa väkiluku on kasvusuunnassa aina vuoteen 2050 asti, johon ennuste päättyy. Perusvaihtoehdon mukaan Helsingissä olisi vuoteen 2050 mennessä reilusti yli 800 000 asukasta, nopean mukaan hieman yli 850 000 ja hidastuvan mukaan noin 700 000.

## Lähteet

1. ↑ https://www.stat.fi/tup/alue/kuntienavainluvut.html#?year=2020&active1=091, Tilastokeskus
2. ↑ https://fi.wikipedia.org/wiki/Helsinki, Wikipedia
3. ↑ https://www.vero.fi/contentassets/653c812344f84cd1ab790e899e989305/kunnat2019s.pdf, vero.fi
4. ↑ 4,0 4,1 4,2 4,3 4,4 https://www.hel.fi/helsinki/fi/kaupunki-ja-hallinto/tietoa-helsingista/helsingin-historia-ja-arkistot, Helsinki
5. ↑ https://www.hel.fi/hel2/tietokeskus/julkaisut/pdf/tasku09\_suomi\_net.pdf, Helsingin kaupunki
6. ↑ https://www.google.fi/maps, Google Maps
7. ↑ https://www.hel.fi/helsinki/fi/kaupunki-ja-hallinto/hallinto/organisaatio/pormestarit, Helsingin kaupunki
8. ↑ https://vaalit.yle.fi/kv2021/fi/regions/1/municipalities/91, Yle kuntavaalit 2021 Helsinki
9. ↑ 9,0 9,1 9,2 https://www.hel.fi/hel2/tietokeskus/julkaisut/pdf/18\_10\_30\_Tilastoja\_18\_Vuori\_Kaasila.pdf, Helsingin kaupunki